Foto: FAH, video: Index

NAKON što je Index danas prvi izvijestio o incidentu na ulicama Knina - maršu IX. bojne koja urliče "Za dom spremni!" te pjeva ustaške pjesme, skandal su za Index prokomentirali i iz Ureda Kolinde Grabar-Kitarović.

"Predsjednica najoštrije osuđuje ovakve incidente i posebno naglašava da proslava Oluje nije ni vrijeme ni mjesto za tako nešto", rekao je za Index glasnogovornik Predsjednice Luka Đurić.

> SRAMOTA! IX. bojna maršira Kninom, urla "Za dom spremni!" i pjeva ustaške pjesme

Snimke možete pogledati u nastavku.





S obzirom na snimke koje dokazuju ustaške uzvike na ulicama Knina, u Uredu Grabar-Kitarović ovoga puta nisu mogli reći kako nisu čuli povike - kao što je Kolinda učinila u ožujku, komentirajući događaje koji su se zbili na utakmici između Hrvatske i Izraela.

> Kolinda: Nisam čula "Za dom spremni!" na stadionu

Tekst se nastavlja ispod oglasa

Podsjetimo, Kolinda je nedavno krivce za huliganizam na utakmici Hrvatske i Češke na Europskom prvenstvu u nogometu prepoznala u "Orjunašima", mrziteljima Hrvatske (Orjuna je skraćeni naziv Organizacije jugoslavenskih nacionalista koja je postojala za vrijeme takozvane prve Jugoslavije, što znači da je nestala prije više od 80 godina).

Dio javnosti bio je začuđen time što predsjednica RH koristi termin "Orjunaša", koji uglavnom koriste radikalni desničari kada napadaju one za koje smatraju da se bore protiv hrvatskih interesa, no drugima to i nije bilo toliko začuđujuće.

Kolindina objava, naime, sadrži termin koji je nakon huliganskog ispada upotrijebio radikalni desničar i osuđeni narkodiler Velimir Bujanec.

> I Kolindin prijatelj Bujanec za huliganizam napao Jugoslavene: "Smrdljivi Orjunaši, vi ste izrodi!"

S Bujancem slavila izbornu pobjedu

Termin "Orjunaši", koji inače ne pretjerano raširen u javnom diskursu, Kolinda je od Bujanca mogla usvojiti u nekoliko prilika, na više mjesta. Jedno od njih je i HDZ-ov stožer, gdje je Bujanec bio gost nakon izborne pobjede Grabar-Kitarović.

Tom se prigodom Kolinda s dotičnim i slikala.



Bujanec je, podsjećamo, 2013. godine uhapšen zato što je kokainom plaćao prostitutke, odnosno zbog kaznenog djela stavljanja narkotika u promet. Najprije je Bujanec tvrdio da mu podmeću politički protivnici, ali na koncu je ipak sve priznao te se nagodio s tužiteljstvom. Pravomoćno je osuđen na kaznu od deset mjeseci uvjetnog zatvora uz rok kušnje od tri godine.